text: كنز المطبخ الايطالي الي طار و ملى الدني , ريحان و صنوبر و بارمجان و زيت زيتون , مزيج مستحيل ما يكون طيب , مستحيل ما يضيف نكهة روعة لكل طبق بينضاف اله , معكرونة , معجنات , سندويشات , ايا شي بيخطر ببالك ممكن تضيفله البيستو , حتى البيض بالبيستو بيطلع خيلة .
  في اخر كل صيفية بحضر كمية كبيرة من البيستو و بعبيه بمرطبانات صغيرة , ريحته و لونه و طعمه رح تخلي ايا وصفة بالشتي منعنشة بريحة الصيف . بيكفيني طول الشتوية لحتى ارجع ازرعه بالربيع و يرجع يطلع .
  الحلو كمان بالريحان انو كل ما قطفتي منه أكتر بيشتغل أكتر , نبتة كريمة بنكهتها و بريحتها و كمان بعطائها و مو بس هيك , نفس النبتة بتعطيكي بذورها لحتى ترجع تنبت السنة الجاية و هل المعلومة خبرتني عنها الست غالية. علمتني وصفتها للكبة النية و كمان علمتني كيف ازرع الريحان , باخر الصيفية بتزهر الريحانة زهرات صغيرة و بعدها بتنشف و بيصير فيها بذور صغيرة , هل العود لما بينشف على الاخر بقصه و بحتفظ فيه في مكان جاف , بشهر شباط بهز هل الاعواد بشكل خفيف بيطلع منها البزر , هل البذر بسمي بالرحمن و بزرعه و بسقيه شي بسيط , بعد عشر ايام بيبدى الريحان بيطلع , سبحان الخلاق , احساس حلو كتير لما بتزرعي شي بايدك .
  إذا حابة تزرعي الريحان فافضل وقت انك تزرعيه بشباط او أذار و اسقيه كل ما بينشف التراب مو كل يوم , و بعد ما ينبت الورق حاولي ما ترشي الورق بالمي لان الريحان بينبت و هو جنب بعضه , اذا انغسل الورق بيبعدوا الاعواد عن بعضهن و بحسهن زعلوا و ما بيعودوا يقربوا مرة تانية على بعضهن البعض
text: #000005
text: البيستو بيتحضر بالريحان و الصنوبر , اتعلمت من ريم الزعيم اني ضيف بقدونس , اللون عم يصير روعة و الطعم بقي بيجنن , يم يم . و جربت حضره بالكاجو و اللوز و كمان بالجوز , كل نوع من المكسرات اله ميزة و نكهة مختلفة بس كلو طيب كتير كتير كتيرر
text: #000006
text: أعشاب،بارمجان،حبق،ريحان،زيت زيتون،صنوبر،مطبخ ايطالي،وصفة صيفية
text: #000008
text: وصفات تانية ممكن تعجبك
text: #000009
text: اتوقع الي اشتريتيه سمك سالمون , انا بحب قدمه على صمون صغير بيكون مدهون بشوي مايونيز مع بشر ليمون , كتير طيب و كمان سهل :zzz
text: #000015